open-index/open-wikipedia-markdown huggingface dataset:
Διάδημα (Βρετανικό Μουσείο, αρ. 1575)

Στην αρχαϊκή συλλογή του Βρετανικού Μουσείου εκτίθεται με αριθμό καταλόγου 1575 το εξής κόσμημα. 

## Περιγραφή
Είναι λεπτή μεταλλικό μακρόστενο έλασμα, κατασκευασμένο από κράμα άργυρου και χρυσού, διακοσμημένο με έκτυπες απεικονίσεις διάφορων ζώων σε τμήματα που χωρίζονται από κάθετες διακοσμητικές γραμμές. Η πρώτη εικόνα αριστερά δείχνει έναν γρύφων (μυθικό ον, μισό αετός, μισό λιοντάρι). Ακολουθεί η απεικόνιση ενός ερωδιού που τρώει, και ένα πουλί που πετάει από τα δεξιά προς τα αριστερά. Στο τέλος επαναλαμβάνεται η πρώτη απεικόνιση του μυθικού γρύφωνα. Το αριστερό άκρο είναι κομμένο στρογγυλό και φέρει οπή, προφανώς για να συγκρατείται. Ήταν ραμμένο σε ύφασμα ή ρούχο.

## Βιβλιογραφία
* Journ. Hell. Stud. XVI,. σελ. 323
## Πηγές

* 

Κατηγορία:Έργα γλυπτικής
Κατηγορία:Μυκηναϊκή τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Ελλάδα
Λέων (Βρετανικό Μουσείο, αρ. 1599)

Στην αρχαϊκή συλλογή του Βρετανικού Μουσείου εκτίθεται με αριθμό καταλόγου 1599 το εξής κόσμημα, που βρέθηκε στο Άργος και αγοράστηκε το 1910.  
## Περιγραφή
Πρόκειται για λιοντάρι κατασκευασμένο από άργυρο. Κάθεται με τα δύο μπροστινά πόδια, ενώ βρυχάται. Η ουρά του, που είναι επιχρυσωμένη, γέρνει επάνω από τους μηρούς. Το κάτω μέρος είναι κούφιο και έχει μία βαθιά τρύπα.

## Ερμηνεία
Το πολύτιμο αυτό αντικείμενο ήταν διακοσμητικό. Πιθανώς να ήταν στερεωμένο επάνω σε πλίνθο, ενώ το  κούφιο μέρος και η τρύπα εξυπηρετούσαν μάλλον την στερεή επαφή με τον πλίνθο. Ο πλίνθος χρησιμοποιούνταν μάλλον για σφραγίδα.

## Ιστορική τοποθέτηση
Το λιοντάρι βρέθηκε στο Άργος. Η τεχνοτροπία του είναι αρχαϊκή, του 6ου αιώνα.

## Βιβλιογραφία
* The ivory seals from Sparta (B.S.A, XII, σελ. 320, πίνακας 2 και ΧΙΙ sel. 87, πίνακας 22)
* The seals from Argos (Waldstein, Argice Heraeum, II, πίνακας cxxxviii, αρ. 39-41

## Πηγές

* 

Κατηγορία:Έργα γλυπτικής
Κατηγορία:Αρχαϊκή τέχνη
Κατηγορία:Τέχνεργα
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Αργολίδα
Ινστιτούτο θεωρητικής φυσικής Κάβλι

thumb|right|230px|Τα κτήρια του Ινστιτούτου
Το **Ινστιτούτο Κάβλι Θεωρητικής Φυσικής** είναι ινστιτούτο του Πανεπιστημίου της Καλιφόρνια στη Σάντα Μπάρμπαρα.

Το Ινστιτούτο Κάβλι είναι ένα από τα πλέον διάσημα ινστιτούτα θεωρητικής φυσικής στον κόσμο. Ιδρύθηκε το 1979 από τον κάτοχο Νόμπελ Χημείας, Ουόλτερ Κον. Τωρινός επικεφαλής του ινστιτούτου είναι ο κάτοχος του Νόμπελ Φυσικής του 2004, Ντέιβιντ Γκρος. Τα κτήρια του ινστιτούτου σχεδιάστηκαν από τον διάσημο αρχιτέκτονα Μάικλ Γκρέιβς.

Παλαιότερα μέλη του ινστιτούτου περιλαμβάνουν τον Τζον Ρόμπερτ Σρίφερ, κάτοχο Νόμπελ Φυσικής το 1972 και τον Φρανκ Βίλτσεκ, κάτοχο Νόμπελ Φυσικής το 2004.

Στις αρχές της δεκαετίας του 2000, το ινστιτούτο, που ήταν γνωστό απλά ως Ινστιτούτο Θεωρητικής Φυσικής πήρε το όνομά του από τον Φρεντ Κάβλι, έναν αμερικανικής και νορβηγικής καταγωγής φυσικό και επιχειρηματία, σε αναγνώριση της δωρεάς του. Ο Φρεντ Κάβλι δώρησε συνολικά στο ινστιτούτο 7,5 εκατομμύρια δολάρια.

## Εξωτερικοί σύνδεσμοι
*Η επίσημη ιστοσελίδα του ινστιτούτου - *(Αγγλικά)*

Κατηγορία:Θεωρητική φυσική
Ψηλά στον Ουρανό

Το ***Ψηλά στον Ουρανό*** είναι μια κωμική-δραματική περιπέτεια κινουμένων σχεδίων στον υπολογιστή, αμερικάνικης παραγωγής της Pixar Animation Studios και διανομής Walt Disney Pictures του 2009. Η ταινία έκανε πρεμιέρα στις 10 Σεπτεμβρίου στην Ελλάδα και άνοιξε το Διεθνές Φεστιβάλ Κινηματογράφου Καννών το 2009, γενόμενη η πρώτη τρισδιάστατη  ταινία κινουμένων σχεδίων που ανέλαβε αυτόν τον ρόλο. Το *Ψηλά στον Ουρανό* είναι η δεύτερη ταινία σκηνοθεσίας του Πίτερ Ντόκτερ, μετά το Μπαμπούλας Α.Ε.. Είναι η δέκατη μεγάλου μήκους ταινία της Pixar και συνοδεύεται τόσο στις κινηματογραφικές αίθουσες, όσο και στο DVD από την ταινία μικρού μήκους «Κατά Τόπους Νεφελώδης».

Η ταινία εστιάζεται σε έναν ηλικιωμένο χήρο, τον Καρλ Φρέντρικσεν και σε έναν ένθερμο νέο, εξερευνητή της άγριας φύσης, τον Ράσελ, οι οποίοι πετούν προς τη Νότια Αμερική μέσα σε ένα σπίτι που κρέμεται από μπαλόνια γεμισμένα με ήλιο. Η ταινία έχει λάβει, κατά κύριο λόγο, καλές κριτικές.

## Καστ
Εντ Άσνερ (Κώστας Βουτσάς στην ελληνική μεταγλώτιση) στον ρόλο του 

Κρίστοφερ Πλάμερ (Γιώργος Κωνσταντίνου στην ελληνική μεταγλωτίση) στον ρόλο του 

## Box office
Με προϋπολογισμό 175.000.000 δολάρια, το *Ψηλά στον Ουρανό* έκανε άνοιγμα τριημέρου στην 1η θέση με 68,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 293 εκατομμύρια δολάρια και στον υπόλοιπο κόσμο συγκέντρωσε 442 εκατομμύρια δολάρια. Παγκοσμίως απέφερε 735 εκατομμύρια δολάρια.

## Παραπομπές


Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2009
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Ταινίες παραγωγής Pixar
Κατηγορία:Ταινίες παραγωγής Walt Disney Pictures
Κατηγορία:Όσκαρ Καλύτερης Ταινίας Κινουμένων Σχεδίων
Κατηγορία:Αμερικανικές περιπετειώδεις ταινίες φαντασίας
Κατηγορία:Αμερικανικές 3D ταινίες
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2009
Κατηγορία:Ταινίες με μουσική σύνθεση Μάικλ Τζακίνο
Τμήμα Μουσικών Σπουδών ΕΚΠΑ

Το **Τμήμα Μουσικών Σπουδών** του **[[Εθνικό και Καποδιστριακό Πανεπιστήμιο Αθηνών|Πανεπιστημίου Αθηνών]]** ιδρύθηκε το 1991 ταυτόχρονα με το Τμήμα Θεατρικών Σπουδών. Ανήκει στη Φιλοσοφική Σχολή στο κτίριο της οποίας και στεγάζεται, στην Πανεπιστημιούπολη Ζωγράφου. Γνωστικό του πεδίο είναι η επιστημονική μελέτη της μουσικής, δηλαδή η μουσικολογία.

## Φυσιογνωμία του Τμήματος
Η διάρθρωση του Τμήματος Μουσικών Σπουδών διακρίνεται σε τρεις τομείς:

*Α. Τομέας Ιστορικής και Συστηματικής Μουσικολογίας
*Β. Τομέας Εθνομουσικολογίας και Πολιτισμικής Ανθρωπολογίας
*Γ. Τομέας Τεχνολογίας Ήχου, Μουσκοπαιδαγωγικής και Βυζαντινής Μουσικολογίας

Η φοίτηση διαρκεί πέντε χρόνια και οι τίτλοι σπουδών που θα απονέμονται στους εισαχθέντες του ακαδημαϊκού έτους 2010-2011 και έκτοτε θα είναι ισότιμοι με Μάστερ.

## Εξωτερικοί σύνδεσμοι
* 

*
Μαυροθάλασσα Σερρών

Η **Μαυροθάλασσα** είναι χωριό του Δήμου Βισαλτίας στην Περιφερειακή Ενότητα Σερρών. Έχει πληθυσμό 1.300 κατοίκους (απογραφή 2021). Αποτελεί την έδρα της δημοτικής ενότητας Τραγίλου του δήμου Βισαλτίας. 

## Πληροφορίες
Το προηγούμενο όνομά του ήταν *Μουνούχι* και από το 1920 ήταν αυτόνομη κοινότητα η οποία μετονομάστηκε το 1927 σε Κοινότητα Μαυροθαλάσσης.

Το 1999 με το πρόγραμμα Καποδίστριας συνενώθηκε με άλλες κοινοτήτες της περιοχής, που αποτέλεσαν στη συνέχεια τα δημοτικά διαμερίσματα του δήμου, στον Δήμο Τραγίλου του οποίου ήταν η έδρα. Με την εφαρμογή του προγράμματος Καλλικράτης το 2011 εντάχθηκε στο νέο δήμο Βισαλτίας. Στο χωριό υπάρχουν δύο ενορίες και τρεις εκκλησίες, ο , έδρα της ενορίας Μαυροθάλασσας και ο , έδρα της ενορίας της συνοικίας «Πύργος», ωστόσο λόγω του μικρού μεγέθους της εκκλησίας έχει ανεγερθεί και ο , ο οποίος και χρησιμοποιείται πρωτίστως.

## Ονομασία
Το σημερινό του όνομα του οικισμού προέρχεται από τους πρόσφυγες που εγκαταστάθηκαν σε αυτόν μετά το 1922. Αν και υπήρχαν πολλοί Θρακιώτες, Πόντιοι, Σαρακατσάνοι κ.α.,  η πλειοψηφία των προσφύγων καταγόταν από περιοχές των παραλίων της Μαύρης Θάλασσας που βρίσκονταν μεταξύ Βουλγαρίας και Ρωσίας (Βορειοθρακιώτες), γι' αυτό το χωριό στο οποίο εγκαταστάθηκαν το ονόμασαν Μαυροθάλασσα σε ανάμνηση των χαμένων τους πατρίδων και ακόμη κι αν δεν είναι παραθαλάσσιο. Εμπνευστής του ονόματος ήταν ο Δήμος Γιόκας, που εκτός από το όνομα έδωσε και 500 δρχ. οικονομική ενίσχυση, πολλά χρήματα για εκείνη την εποχή.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Αθλητισμός
Η ποδοσφαιρική ομάδα του χωριού είναι ο *Άρης Μαυροθάλασσας*. Την περίοδο 2025-26 δεν αγωνίζεται σε κάποιο πρωτάθλημα. Επιπλέον, το χωριό ανέδειξε κάποιους σημαντικούς ποδοσφαιριστές και προπονητές, όπως ο Σίμος Ανθουλάκης και ο Γιώργος Ρήγας.

## Προσωπικότητες
; Γεννήθηκαν στην Μαυροθάλασσα
* Θόδωρος Τζιόλας, Έλληνας ποδοσφαιριστής

## Παραπομπές


Κατηγορία:Χωριά της περιφερειακής ενότητας Σερρών
Άγιος Δημήτριος Σερρών

Ο **Άγιος Δημήτριος** ή (Το) **Παλιότρος** είναι χωριό του Δήμου Βισαλτίας στον νομό Σερρών. Έχει πληθυσμό 292 κατοίκους (απογραφή 2011). Το προηγούμενο (επίσημο) όνομά του ήταν Παλιότρος και υπαγόταν στην Κοινότητα Καστανοχωρίου μέχρι το 1928 οπότε και αποσπάστηκε ως αυτόνομη κοινότητα Το 1950 μετονομάστηκε σε Άγιος Δημήτριος  σε Κοινότητα Αγίου Δημητρίου). Το 1999 με το πρόγραμμα Καποδίστριας συνενώθηκε με άλλες κοινότητες της περιοχής, που αποτέλεσαν στη συνέχεια τα δημοτικά διαμερίσματα, στον Δήμο Τραγίλου. Με την εφαρμογή του προγράμματος Καλλικράτης το 2011 εντάχθηκε στο νέο δήμο Βισαλτίας.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Σερρών
Αηδονοχώρι Σερρών

Το **Αηδονοχώρι** είναι χωριό του Δήμου Βισαλτίας και έδρα ομώνυμης τοπικής κοινότητας, στο νομό Σερρών. Έχει πληθυσμό 197 κατοίκους (απογραφή 2021). Από το 1920 ήταν αυτόνομη κοινότητα . Το 1999 με το πρόγραμμα Καποδίστριας συνενώθηκε με άλλες κοινότητες της περιοχής, που αποτέλεσαν στη συνέχεια τα δημοτικά διαμερίσματα του δήμου, στον Δήμο Τραγίλου. Με την εφαρμογή του προγράμματος Καλλικράτης το 2011 εντάχθηκε στο νέο δήμο Βισαλτίας. Το παλαιό Δημοτικό σχολείο του χωριού έχει μετατραπεί σε λαογραφικό μουσείο. Η τοπική κοινότητα Αηδονοχωρίου είναι χαρακτηρισμένη ως αγροτικός ημιορεινός οικισμός, με έκταση 41,893 χλμ² (2011).

## Πληθυσμός

## Κορεάσμια
Κάθε τέλη Ιουλίου στο χωριό πραγματοποιούνται τα «Κορεάσμια», τα οποία αποτελούν μεγάλο γεγονός για το χωριό, καθώς συγκεντρώνουν κόσμο από όλα τα γύρω χωριά, αλλά και από την πόλη των Σερρών και τη Θεσσαλονίκη.

## Προσωπικότητες
* Νίτσα Τσίτρα (1932 - 2021), Ελληνίδα τραγουδίστρια παραδοσιακών τραγουδιών

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Ευκαρπία Σερρών

Η **Ευκαρπία** (Βυζαντινά Ελληνικά: (του) *Κούτζη*) είναι χωριό του Δήμου Βισαλτίας στο Νομό Σερρών. 

## Γενικές πληροφορίες
Ο οικισμός βρίσκεται σε υψόμετρο 39 μέτρων από την επιφάνεια της θάλασσας, στην εύφορη Σερραϊκή πεδιάδα, μία από τις μεγαλύτερες της Ελλάδας, την οποία διαρρέει ο ποταμός Στρυμόνας, περνώντας σε πολύ κοντινή απόσταση από το χωριό. Απέχει 32 χιλιόμετρα από την έδρα του δήμου, τη Νιγρίτα, 55 χιλιόμετρα από την πόλη των Σερρών και 110 χιλιόμετρα από τη Θεσσαλονίκη. Σύμφωνα με την απογραφή του 2021, ο πληθυσμός του ανέρχεται σε 422 κατοίκους.

Το χωριό ονομαζόταν παλαιότερα Κούτσιος και αποτέλεσε αυτόνομη κοινότητα από το 1920. Το 1927 μετονομάστηκε σε Κοινότητα Ευκαρπίας.

Το 1999, στο πλαίσιο του προγράμματος Καποδίστριας, συνενώθηκε με άλλες κοινότητες της περιοχής και αποτέλεσε δημοτικό διαμέρισμα του Δήμου Τραγίλου. Με την εφαρμογή του προγράμματος Καλλικράτης το 2011, εντάχθηκε ως κοινότητα στον νέο Δήμο Βισαλτίας.

Ουσιαστικά, πρόκειται για το καινούργιο *Καστρί*, καθώς οι κάτοικοι του παλαιού Καστρίου, μετακινούμενοι από τα ορεινά προς την πεδιάδα, εγκαταστάθηκαν στη θέση αυτή και δημιούργησαν τον σύγχρονο οικισμό.

## Ιστορικά στοιχεία
Κοντά στην Ευκαρπία και συγκεκριμένα στην τοποθεσία *Μεσοβούνια* εντοπίστηκε νεκρόπολη που ανήκε σε πόλισμα της αρχαίας Βισαλτίας, το οποίο είχε ακμάσει κατά την αρχαία και Ρωμαϊκή εποχή. Πιθανώς από την τοποθεσία αυτή προέρχονται οι επιγραφές που βρέθηκαν στο κοντινό παλιοχώρι του Καστρίου. Επίσης, σε γειτονική θέση είχε βρεθεί παλιότερα ένας Μακεδονικός τάφος με ωραία μαρμάρινα θυρόφυλλα. Τα θυρόφυλλα αυτά, εκτίθονται σήμερα στο Αρχαιολογικό Μουσείο Σερρών. Επιπλέον, νότια του οικισμού, βρίσκεται ο βυζαντινός «Πύργος Κούτζη», ο οποίος οφείλει το όνομά του στην βυζαντινή ονομασία του χωριού.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Διάδημα (Βρετανικό Μουσείο, αρ. 2097)

Στην αρχαϊκή συλλογή του Βρετανικού Μουσείου εκτίθεται με αριθμό καταλόγου 2097 το εξής κόσμημα που βρέθηκε σε τάφο στην Κύμη της Αιολίδας και αγοράστηκε το 1877.
## Περιγραφή
Αποτελείται από δύο χρυσές λεπτές λουρίδες, οι οποίες σχηματίζουν διάδημα. Είναι διακοσμημένες με εικοσιοκτώ γοργόνεια, κάθε ένα μέσα σε κύκλο από χάνδρες. Στα δύο άκρα είναι κομμένο στρογγυλό και φέρει από μια οπή για να δένεται. 
## Πηγές

* 

Κατηγορία:Κοσμήματα (τέχνεργα)
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Διάδημα (Βρετανικό Μουσείο, αρ. 2099)

Στην αρχαϊκή συλλογή του Βρετανικού Μουσείου εκτίθεται με αριθμό καταλόγου 2097 το εξής κόσμημα.

## Περιγραφή
Αποτελείται από μια χρυσή λεπτή λουρίδα, η οποία φοριόταν σαν διάδημα. Είναι διακοσμημένη με δώδεκα λιονταροκεφαλές, κάθε μία μέσα σε κύκλο από χάνδρες, ημιτελή στο αριστερό μέρος. Στα δύο άκρα είναι κομμένο στρογγυλό και φέρει από μια οπή για να δένεται. 
## Πηγές

* 

Κατηγορία:Κοσμήματα (τέχνεργα)
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Ελλάδα
Δημήτριος Ρόδιος

Ο **Δημήτριος Ρόδιος** (1862 – 1η Ιουλίου 1957) του Θωμά, ήταν Έλληνας δικηγόρος, συγγραφέας και τραγουδοποιός.

## Βιογραφία
Ο πατέρας του, Θωμάς Ρόδιος, ήταν αρχιτέκτονας και επιδέξιος κιθαρίστας και τραγουδιστής της Παλιάς Αθήνας, ο οποίος συνεισέφερε στα πρώτα μουσικά ακούσματά του. Από γυμνασιακής ηλικίας, ο Δημήτριος είχε εγγραφεί στο Ωδείο Αθηνών, στο οποίο υπήρξε μαθητής του Α. Κατακουζηνού, μελετώντας φωνητική και βιολί.

Ολοκλήρωσε τις νομικές του σπουδές στο Πανεπιστήμιο Αθηνών και στη συνέχεια άσκησε τη δικηγορία για κάποιο χρονικό διάστημα. Αργότερα, εγκατέλειψε το δικηγορικό επάγγελμα και ασχολήθηκε με τη μουσική, στην οποία είχε επενδύσει από νεαρή ηλικία. 

Περί το 1900 ξεκίνησε να συνθέτει μουσικά έργα, κυρίως άσματα μουσικής δωματίου και χορωδιακά, εστιάζοντας ιδιαίτερα στις καντάδες. Παρουσίασε αρκετά από τα έργα του σε δημόσιες συναυλίες από τις οποίες αποκόμισε αρκετή αναγνώριση.

Απεβίωσε το 1957 στην Αθήνα και ενταφιάστηκε στο Πρώτο Νεκροταφείο Αθηνών.

## Εργογραφία
Γνωστότερα των έργων του είναι:
* *Η Μουσική* (Απ΄ των Αγγέλων τα στόματα κλεμμένη)
* *Πες μου τι έχω στη καρδιά*
* *Αν μ΄ αγαπούσες*
* *Το φίλημα*
* *Η θάλασσα*
* *Η άκαρδη*
* *Η πεταλούδα*
* *Σερενάτα*
* *Αγάπη μου κοιμήσου*
* *Ζαφείρια είναι τα μάτια σου*
* *Το μίσος*
* *Αστέρω*, της ομώνυμης ταινίας
* *Ρεμβασμός*
* *Ξύπνα* κ.ά.π.
Στα χορωδιακά του συγκαταλέγονται:
* *Το κοντογούνι*, και
* *Ο καθρέπτης* από τον *Βασιληά ανήλιαγο* του Πολέμη.

Περαιτέρω, εξέδωσε δύο τεύχη με «Σχολικά άσματα».

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ. 16ος, σελ.666.

Κατηγορία:Έλληνες τραγουδοποιοί
Κατηγορία:Απόφοιτοι του Ωδείου Αθηνών
Τουχοβίστα

Η **Τουχοβίστα** (Βουλγαρική- Туховища, παραλλαγές της ονομασίας Τουβίστα ή Δουχοβίστα) είναι χωριό στη νοτιοδυτική Βουλγαρία, στο Δήμο Σατόφτσας, Μπλαγκόεβγκραντ.

## Γεωγραφία
thumb|left|250px|Χειμωνιάτικη άποψη του χωριού
Η Τουχοβίστα βρίσκεται στη νοτιοδυτική πλευρά του όρους Ροδόπη και αποτελεί τμήμα της ιστορικής και γεωγραφικής περιοχής Τσετς. Βρίσκεται περίπου 2 χιλιόμετρα από τα σύνορα με την Ελλάδα. Το υψόμετρο του χωριού είναι 700-999 μέτρα και η έκταση της γης είναι 17,151 τετραγωνικά χιλιόμετρα.
Το έδαφος είναι κυρίως ορεινό και ημιορεινό. Το υπέδαφος είναι πλούσιο κυρίως από πετρώματα γρανίτη και ψαμμίτη.

Το χωριό βρίσκεται στο σταυροδρόμι μεταξύ αρκετών μικρών λόφων. Η Τουχοβίστα έχει δύο από τις υψηλότερες κορυφές στην περιοχή: την Τσουκάτα (τοπικό όνομα Μιτνιτσάτα) προς τα βορειοανατολικά σε υψόμετρο 1010 μέτρων και, επίσης, την κορυφή Δικίλιτας, πιο γνωστή ως Πόβιτ Κάμεν μεταξύ των κατοίκων της περιοχής, με ύψος 1.100 μ. 

## Ιστορία
thumb|left|200px|Το χωριό κατά τη διάρκεια της δεκαετίας του '80
Η περιοχή ήταν κατά την αρχαιότητα η περιοχή που ζούσαν οι Δίοι, πανάρχαιο ελληνο-πελασγικό φύλο που αργότερα ταξινομήθηκε ως θρακικό. Το χωριό διαθέτει εξωτερική μεσαιωνική νεκρόπολη.
Το χωριό εμφανίζεται ως "تحويشته" σε οθωμανικά έγγραφα. thumb|right|200px|Παλιά φωτογραφία της Τουχοβιστα (1945-1950)
Στο βιβλίο «Εθνογραφία των βιλαέτια Αδριανούπολη, Μοναστηρίου και Θεσσαλονίκης», το οποίο δημοσιεύθηκε στην Κωνσταντινούπολη το 1878, αναφέρεται το χωριό Τουχοβίστα με 36 οικογένειες και 90 άνδρες κατοίκους. 
Σύμφωνα με τον Στέφεν Βέρκοβιτς, στα τέλη του 19ου αιώνα, η Τουχοβίστα έχει μουσουλμανικό ανδρικό πληθυσμό 120 ανθρώπων που ζουν σε 36 οικίες.
Σύμφωνα με τις στατιστικές του Βασίλ Κάντσοβ έως το 1900, η Τουχοβίστα είναι ένα χωριό με 500 μουσουλμάνους κατοίκους. Ζουν 500 Βούλγαροι-μουσουλμάνοι σε 70 οικίες..
Κατά τη διάρκεια του 1912, το χωριό υπήρξε θύμα του Βαλκανικού Πολέμου. Πολλοί άνθρωποι πεθαίνουν από τον πόλεμο. Από την άλλη πλευρά, οι μουσουλμάνοι αναγκάζονται να στραφούν στο χριστιανισμό. Το ίδιο συμβαίνει και κατά τη διάρκεια της δικτατορίας του Τόντορ Ζίβκοβ. Μουσουλμανικά ονόματα αλλάζουν σε χριστιανικά ονόματα. Το 1989, με την πτώση του κομμουνισμού, οι Μουσουλμάνοι αποκατέστησαν τα ονόματά τους. 
Ο πληθυσμός του χωριού Τουχοβίστα σύμφωνα με την απογραφή του 2003 είχε 859 κατοίκους.

## Θρησκεία
Η Τουχοβίστα έχει πάνω από 830 κατοίκους μουσουλμάνους. Το χωριό έχει δύο τεμένη - ένα στο κάτω άκρο, που χτίστηκε το 1989, και ένα άλλο παλαιότερο, που βρίσκεται στην κορυφή του χωριού.

## Παραπομπές


## Εξωτερικοί σύνδεσμοι
*Επίσημη Ιστοσελίδα της Τουχοβιστα

Κατηγορία:Χωριά της Επαρχίας Μπλαγκόεβγκραντ
Κατηγορία:Πομακοχώρια
Ψυχικό (αποσαφήνιση)

Το όνομα **Ψυχικό** μπορεί να αναφέρεται:

* Στις κοινότητες Παλαιό Ψυχικό και Νέο Ψυχικό του Δήμου Φιλοθέης Ψυχικού στο Βόρειο Τομέα Αττικής.
* Στο Ψυχικό Λάρισας, χωριό του νομού Λάρισας
* Στο Ψυχικό Σερρών, χωριό του νομού Σερρών
Ανδρώνικος Βυζάντιος

Ο **Ανδρόνικος Βυζάντιος** υπήρξε Έλληνας λόγιος κληρικός του 17ου αιώνα. Η καταγωγή του ήταν από ευγενείς προγόνους. Υπηρέτησε ως μέγας Χαρτοφύλακας της εκκλησίας στην Κωνσταντινούπολη. Διέπρεψε στην εκκλησιαστική παιδεία. 

## Πηγές
* 

Κατηγορία:Έλληνες θεολόγοι
Κατηγορία:Έλληνες λόγιοι του 17ου αιώνα
Αντώνιος Βυζάντιος

Ο **Αντώνιος Βυζάντιος** υπήρξε Έλληνας λόγιος κληρικός του 17ου αιώνα. Υπηρέτησε ως διδάσκαλος στην σχολή της Κωνσταντινούπολης. Ήταν άνδρας ελλόγιμος, φιλόπονος και φιλομαθής, ειδήμων της Ελληνικής γλώσσας, άριστα εκπαιδευμένος στην φιλοσοφία και την ιερή θεολογία. Απεβίωσε νέος. Πόνημά του εκδόθηκε στα Ιταλικά.

## Παραπομπές


## Πηγές
* 

Κατηγορία:Έλληνες θεολόγοι
Κατηγορία:Έλληνες συγγραφείς
Κατηγορία:Έλληνες λόγιοι του 17ου αιώνα
Αντώνιος Κοραής

Ο **Αντώνιος Κοραής** υπήρξε Έλληνας ιατροφιλόσοφος του 17ου αιώνα.

## Βιογραφία
Γεννήθηκε στη Χίο το 1674. Γιος του Νικολάου Κοραή και της Δέσποινας Σπάρταλη. Διδάχτηκε την Ελληνική και Λατινική γλώσσα στη Ρώμη. Στις 20 Σεπτεμβρίου 1686 εισήχθη στο Κολλέγιο της Ρώμης για σπουδές. Σπούδασε γραμματική, μεταφυσική, ανθρωπιστικά γράμματα (humanita) και ρητορική. Στη διάρκεια της φοίτησής του συγκρούσθηκε με τη διεύθυνση της Σχολής λόγω ατασθαλιών και αυστηρότητας στη διεύθυνση από τους Ιησουίτες, εκφραζόταν περιφρονητικά για το rito latino, υποστήριζε τον *σχισματικό* Πατριάρχη της Κωνσταντινούπολης και δεν συμπαθούσε τους Καθολικούς. Αναχώρησε στις 17 Αυγούστου 1695 από αυτήν. Περιηγήθηκε τη Βρετανία, Γαλλία και Ιταλία. Επέστρεψε στη Χίο όπου άσκησε το ιατρικό επάγγελμα. παντρεύτηκε τη Δαγεσσώ που πέθανε από ευλογιά, άγνωστο πότε.

Ήταν πατέρας του Ιωάννη Κοραή, πατέρα του Αδαμάντιου Κοραή. Άλλος γιος του ήταν ο Σωφρόνιος Κοραής μητροπολίτης Βελιγραδίου.

## Συγγράμματα
Συνέθεσε θαυμάσιες πινδαρικές ωδές πλήρεις αρμονίας. Γνωρίζουμε μια μόνο προς τον Δαγεσσώ (Ανρί Φρανσουά ντ'Αγκεσώ) που εκδόθηκε στο Παρίσι το 1702 και επανεκδόθηκε το 1819 από τον Αδαμάντιο Κοραή. Ο Αδαμάντιος Κοραής από φόβο μήπως θεωρηθεί η ωδή του πρόγονού του κολακεία αναφέρει ότι αναδημοσίευσε και το εγκώμιο του Γάλλου ακαδημαϊκού Αντουάν-Λεονάρ Τομά προς τον ντ'Αγκεσώ Άλλη, μη ευρεθείσα από τον Αδαμάντιο Κοραή ωδή, ήταν η προς τον Ιωάννη Παύλο Μπινιόν (Jean-Paul Bignon), λόγιο διευθυντή της Ακαδημίας Επιγραφών, και δημοσιεύθηκε το 1703

## Παραπομπές


## Πηγές
*Θωμάς Παπαδόπουλος,«Αντώνιος Κοραής. Ένας πρόγονος του Αδαμάντιου Κοραή», Χιακά Χρονικά, τομ. Ι'(1978), σελ.89-98 
*Θωμάς Παπαδόπουλος, «Αιγαιοπελαγίται μαθηταί του εν Ρώμη Φροντιστηρίου του Αγίου Αθανασίου», Επετηρίς Εταιρείας Κυκλαδικών Μελετών, τομ.8 (1969-1970), σελ.518
*
*Διονύσιος Ζακυθινός, «Αντώνιου Κοραή Ωδή εις Ιωάννην Παύλον Bignon», Αθηνά, τομ.41 (1929), σελ.239-248
* 
* 

Κατηγορία:Έλληνες λόγιοι του 17ου αιώνα
Κατηγορία:Έλληνες ιατροφιλόσοφοι
Κατηγορία:Έλληνες ιατροί του 17ου αιώνα
Γεώργιος Καλαφάτης

Ο **Γεώργιος Καλαφάτης** (1652 - 1710) υπήρξε Έλληνας λόγιος του 17ου αιώνα. Γεννήθηκε στην Κρήτη περί τα μέσα του αιώνα αυτού και η καταγωγή του ήταν από λαμπρό γένος: Ο πατέρας του ήταν από την αυτοκρατορική οικογένεια της Κωνσταντινουπόλεως Καλαφάτη, η δε μητέρα του από την ευγενή οικογένεια Παλαιόκαπα. Διδάχθηκε τα Ελληνικά, Λατινικά και Ιταλικά. Σπούδασε ιατρική στο Πανεπιστήμιο της Πάδοβας, του οποίου έγινε και καθηγητής της θεωρητικής ιατρικής σε ηλικία τριάντα χρονών. Πράγματι, ο Χιώτης ιατρός και λόγιος Ι. Καλλιάρχης, που πήρε εκεί το πτυχίο του το 1714, αναφέρει σε χειρόγραφό του ότι είχε καθηγητή του τον Γ. Καλαφάτη. Ο Καλαφάτης υπήρξε διάσημος ιατρός όσο και ικανός συγγραφέας.

## Πηγές
* 

### Σημείωση


Κατηγορία:Έλληνες λόγιοι του 17ου αιώνα
Διονύσιος Μάντουκας

Ο **Διονύσιος Μάντουκας** (1648-1741) υπήρξε μητροπολίτης Καστοριάς τον 17ο αιώνα. 
## Βίος
Πατρίδα του ήταν η Μοσχόπολη της Μακεδονίας. Σπούδασε στην Ιταλία. Ήταν άνδρας άριστος στα ελληνικά και λατινικά, φιλόσοφος, θεολόγος, κήρυκας του Ευαγγελίου. Διδάχθηκε την ελληνική φιλοσοφία στην Μεγάλη του Γένους Σχολή.
Δείγμα της φιλομουσίας του ήταν το γεγονός ότι δώρησε 60.000 άσπρα για την Ακαδημία της Μοσχόπολης.

## Παραπομπές


## Πηγές
* 
*Θεόφραστος Γεωργιάδης, Μοσχόπολις, Έκδοσις Συλλόγου προς Διάδοσιν των Ελληνικών Γραμμάτων, Αθήναι, 1975, σελ.63-64

Κατηγορία:Έλληνες λόγιοι του 17ου αιώνα
Διονυσιος
Αλέξανδρος Συγκλητικός

Ο **Αλέξανδρος Συγκλητικός** υπήρξε Έλληνας λόγιος κληρικός του 17ου αιώνα.

Γεννήθηκε στην Κύπρο. Έγινε καθηγητής των Εκκλησιαστικών νόμων στην Πάδοβα. Ήταν άνδρας σοφός με βαθιά γνώση της Θεολογίας και της Ιερής ιστορίας. 
## Πηγές
* 

Κατηγορία:Έλληνες θεολόγοι
Κατηγορία:Έλληνες λόγιοι του 17ου αιώνα
Πυρκαγιά της Κωνσταντινούπολης 1751

Η **πυρκαγιά της Κωνσταντινούπολης το 1751** ήταν μια από τις σοβαρότερες πυρκαγιές που συνέβησαν εκεί με μεγάλες απώλειες για την πόλη και τους κατοίκους της. Ανάλωμα του πυρός έγιναν δεκαοκτώ μαχαλάδες, κάθε ένας από 600 ως 700 σπίτια, ώστε συνολικά κάηκαν περίπου 12.000 σπίτια. Το σπίτι των Γιανιτσάρων, θαυμαστό για το μεγαλείο του οικοδόμημα, χωρητικότητας 20.000 ανθρώπων καταστράφηκε. Στο ωραίο τζαμί του Σουλτάν Μωάμεθ κάηκαν ζωντανοί στην πυρκαγιά πάνω από διακόσιοι Γενίτσαροι. Μετά το τέλος της πυρκαγιάς, ξέσπασε θανατικό, στο οποίο πέθαναν έως 400 χιλιάδες άνθρωποι. Η πόλη ερημώθηκε. Κανείς δεν κυκλοφορούσε στους δρόμους, παρά όλοι κλέιστηκαν στα σπίτια τους.
## Πηγές
* 

Κατηγορία:Ιστορία της Κωνσταντινούπολης
Κωνσταντινουπολης 1751
Αντίοχος Δ. Καντεμίρ

Ο **Αντίοχος Καντεμίρ** (ρουμανικά: **Antioh Cantemir**, ρωσικά: **Антиох Дмитриевич Кантемир**, 21 Σεπτεμβρίου 1708 - 11 Απριλίου 1744) ήταν Μολδαβός που διακρίθηκε ως λόγιος και διπλωμάτης την εποχή του Ρωσικού Διαφωτισμού. Αποκλήθηκε «πατέρας της ρωσικής ποίησης».

## Βιογραφικά στοιχεία
Ο Αντίοχος Καντεμίρ προερχόταν από αριστοκρατική μολδαβική οικογένεια ταταρικής καταγωγής. Ο παπούς του Κωνσταντίνος, ο πατέρας του Δημήτριος και ο θείος του Αντίοχος επίσης, είχαν διατελέσει ηγεμόνες (βοεβόδες) της Μολδαβίας μέχρι το 1711, οπότε αναγκάστηκαν να καταφύγουν στη Ρωσία.

Ο Αντίοχος γεννήθηκε το 1708 στο Ιάσιο, γιος του Δημητρίου Καντεμίρ και της Κασσάνδρας Καντακουζηνής, η οποία ισχυριζόταν ότι καταγόταν από τη βυζαντινή αυτοκρατορική οικογένεια. Τα πρώτα του χρόνια τα πέρασε στην Κωνσταντινούπολη, όμηρος των Τούρκων, εγγυώμενος με τη ζωή του τη «σωστή» στάση του πατέρα του. Στη συνέχεια μορφώθηκε κατ’ οίκον και στην Αγία Πετρούπολη.

Υπηρέτησε ως πρεσβευτής της Ρωσίας στο Λονδίνο από το 1732 μέχρι το 1736, οπότε τοποθετήθηκε στο Παρίσι ως πληρεξούσιος υπουργός. Εκεί αναγνωρίστηκε ως διακεκριμένος διανοούμενος και συνδέθηκε με στενή φιλία με τον Μοντεσκιέ και με τον Βολταίρο. Πέθανε στο Παρίσι εργένης μεν, αλλά αντιμέτωπος με δίκες σχετικές με εξώγαμα τέκνα του.

## Έργο
Θεωρούμενος ως «ο πατέρας της ρωσικής ποίησης». ο Καντεμίρ χρησιμοποίησε την κλασική του μόρφωση για να συνδράμει τον Μεγάλο Πέτρο στον εκσυγχρονισμό και εκδυτικισμό της ρωσικής πνευματικής ζωής. Η σημαντικότερη συμβολή του στον τομέα αυτόν ήταν η Petrida, ένα ημιτελές έπος που εξυμνούσε τον τσάρο. Έγραψε επίσης πολλές ωδές και μύθους σε παλιά ποιητικά μέτρα. Υπήρξε υποστηρικτής της θεωρίας του φυσικού δικαίου, διέδωσε τις ιδέες του διαφωτισμού, και υπήρξε κριτικός έναντι της Εκκλησίας.

Εξέδωσε στην Αγγλία την «Ιστορία της ακμής και παρακμής της Οθωμανικής αυτοκρατορίας» του πατέρα του με βιογραφία του και τη σχετική βιβλιογραφία και δημοσίευσε το 1742 το φιλοσοφικό έργο «Περί της Φύσεως και του Ανθρώπου». Έγραψε επίσης σάτιρες στο ύφος του Γιουβενάλη. Μετέφρασε στα Ρωσικά Ανακρέοντα και Οράτιο, όπως επίσης και το έργο του Φραντσέσκο Αλγκαρόττι «Διάλογος περί του φωτός και των χρωμάτων». Η μετάφρασή του τού 1740 του έργου του Φοντενέλ «Συζητήσεις περί της πολλαπλότητος των κόσμων» λογοκρίθηκε εν μέρει ως αιρετικού περιεχομένου. 

Τα έργα του μεταφράστηκαν στα Γαλλικά από τον Abbé Guasco ο οποίος έγραψε και τη βιογραφία του.

## Εκδόσεις έργων του

* 
* 
* 

## Παραπομπές


## Πηγές
* 

## Βιβλιογραφία
* Baynes, T.S., ed. (1878), "Antiochus Cantemir", Encyclopædia Britannica, 5 (9th ed.), New York: Charles Scribner's Sons, p. 28
* Chisholm, Hugh, ed. (1911), "Cantemir", Encyclopædia Britannica, 5 (11th ed.), Cambridge University Press, p. 209
* Gusterin, Pavel (2008), Первый российский востоковед Дмитрий Кантемир [The First Russian Orientalist, Dmitri Kantemir], Moscow, ISBN 978-5-7873-0436-7. (Russian)

## Εξωτερικοί σύνδεσμοι
* Συλλογή έργων του Καντεμίρ (ρωσ.)

Κατηγορία:Οικογένεια Καντεμίρ
Νεόφυτος Νοταράς

Ο **Νεόφυτος Νοταράς** υπήρξε Έλληνας λόγιος κληρικός του 18ου αιώνα. Αδελφός του ήταν ο Χρύσανθος Νοταράς. Γεννήθηκε στην Πελοπόννησο. Ήταν άνδρας ευσεβής, με χρηστούς τρόπους, φαιδρυνόμενος, ελλόγιμος  και πολυμαθής, φιλόσοφος, θεολόγος, και μαθηματικός, έμπειρος της Αγίας Γραφής. 
## Πηγές
* 
Κατηγορία:Έλληνες λόγιοι του 18ου αιώνα
Δημήτριος Νοταράς

Ο **Δημήτριος Νοταράς** υπήρξε Έλληνας λόγιος ιατροφιλόσοφος του 18ου αιώνα. 
## Βιογραφία
Γεννήθηκε στην Πελοπόννησο, συγγενής του Χρυσάνθου Ιεροσολύμων (Νοταρά), άνδρας ελλόγιμος, ειδήμων της Ελληνικής, Λατινικής και Ιταλικής γλώσσας. Σπούδασε αρχικά στην Ρώμη, μετά στην Πάδοβα. Χρημάτισε αρχιατρός του Ιωάννη Μαυροκορδάτου. Μεταγλώττισε από τα λατινικά σύντομη γεωγραφική πραγματεία περί μερισμού της υδρογείου.

## Πηγές
* 
* Καισαρίου Δαπόντε, "Ιστορικός Κατάλογος", *Μεσαιωνική Βιβλιοθήκη*, Γ΄, Βενετία 1872, σελ. 200. 

Κατηγορία:Έλληνες λόγιοι του 18ου αιώνα
Παλάσης Βυζάντιος

Ο **Παλάσης Βυζάντιος** υπήρξε Έλληνας λόγιος κληρικός του 17ου αιώνα. Είχε το αξίωμα του Μέγα Σκευοφύλακα της μεγάλης Εκκλησίας της Κωνσταντινούπολης.
## Πηγές
* 

Κατηγορία:Έλληνες λόγιοι του 17ου αιώνα
Μελέτιος Τυπάλδος

Ο **Μελέτιος Τυπάλδος** υπήρξε Μητροπολίτης Φιλαδελφείας το 17ο αιώνα. Γεννήθηκε στην Κεφαλλονιά. Διδάχτηκε τα Ελληνικά, Λατινικά και Ιταλικά. Έγινε ρήτορας με φυσική ευγλωττία και γλυκύτητα.

Το 1685 εξελέγη μητροπολίτης Φιλαδελφείας, υπεύθυνος για τους Ορθοδόξους της Βενετίας και Δαλματίας. Στις 13 Σεπτεμβρίου του 1690 αποστάτησε από την Ανατολική Εκκλησία και προσχώρησε στην Καθολική, καλώντας το ποίμνιό του να υποταχθεί στον Πάπα και να ασπαστεί την Ουνία. Ως σχισματικός καθαιρέθηκε τον Ιούνιο του 1712, επί Πατριαρχίας Κυρίλλου Δ΄.

## Παραπομπές


## Πηγές
* 
* 

## Βιβλιογραφία
* Βασιλική Μπόμπου Σταμάτη, *Ανέκδοτα κείμενα του Μελετίου Τυπάλδου: Η lettera και η Informazione. Η Apologia του Abate Fardella*, Εώα και Εσπερία, τομ.2 (1994-1996),σελ.135-227
* Στάθης Μπίρταχας, «Στα χνάρια ενός “υποψήφιου Βησσαρίωνα” ή θρησκευτικές και πολιτικές ζυμώσεις στη Ρώμη και στη Βενετία στα χρόνια του Μελέτιου Τυπάλδου», *Περί Ιστορίας* 4 (2003), 167-182.

Κατηγορία:Έλληνες λόγιοι του 17ου αιώνα
Κατηγορία:Μητροπολίτες Φιλαδελφείας
Αθανάσιος Σκιαδάς

Ο **Αθανάσιος Σκιαδάς** υπήρξε Έλληνας λόγιος του 18ου αιώνα.

## Βιογραφία
Γεννήθηκε στην Κεφαλλονιά στο δεύτερο μισό του 17ου αιώνα. Ήξερε Ελληνικά, Λατινικά, Ιταλικά και Ρωσικά. Σχολείο πήγε στη Βενετία. Σπούδασε στην Πάντοβα νομικά και φιλοσοφία. Πήγε στη Ρωσία και υπηρέτησε ως διδάσκαλος στη Μόσχα, και πρώτος Αουδιτόρος του ιππικού. Περιόδευσε την Ιταλία, Γερμανία, Ρωσία, και Δανία, όπου έλαβε την τιμή να παρουσιαστεί στον Μέγα Πέτρο, από τον οποίο τιμήθηκε πολύ και έγινε μυστικοσυμβουλός του. Εξέδωσε στη Βενετία το «Γένος, Ήθη και Κατορθώματα Πέτρου του Μεγάλου». Έγραψε και Ελληνική παλαιογραφία, η οποία δεν εκδόθηκε. 

## Πηγές
* 
* 

Κατηγορία:Έλληνες συγγραφείς
Κατηγορία:Έλληνες λόγιοι του 18ου αιώνα
Κατηγορία:Ορθόδοξοι λόγιοι
Γεώργιος Ρούσσης

Ο **Γεώργιος Ρούσσης** υπήρξε Έλληνας λόγιος ιατροφιλόσοφος του 18ου αιώνα. Γεννήθηκε στην Σιάτιστα. Σπούδασε ελληνικά, λατινικά, και ιταλικά στην Πάδοβα. Εξέδωσε στα Λατινικά κατάλογο των επιστατών του Γυμνασίου της Πάδοβας. Εγγονός του ήταν ο οπλαρχηγός της Ελληνικής Επανάστασης του 1821 Γεώργιος Ρούσσης ο Νεόπουλος, γνωστός ως Γεώργιος Νιόπλιος.  

## Πηγές
* 

Κατηγορία:Έλληνες λόγιοι του 18ου αιώνα
Αλέξιος Τζέτζης

Ο **Αλέξιος Τζέτζης** ή **Σπανός** υπήρξε Έλληνας λόγιος του 18ου αιώνα.  Γεννήθηκε στα Ιωάννινα. Ήταν μορφωμένος στα Ελληνικά, την φιλοσοφία, γραμματική, και ποιητής. Συνέγραψε ποιητική, γραμματική πληρέστατη, η οποία δεν εκδόθηκε. Απεβίωσε το 1736.
## Πηγές
* 

Κατηγορία:Έλληνες ποιητές
Κατηγορία:Έλληνες λόγιοι του 18ου αιώνα
Γεώργιος Πολυκαλάς

Ο **Γεώργιος Πολυκαλάς** (1665 – 1717) υπήρξε Έλληνας λόγιος ιατροφιλόσοφος του 18ου αιώνα. Γεννήθηκε στην Κεφαλλονιά. Σπούδασε πρώτα στη Βενετία και στη συνέχεια στο Πανεπιστήμιο της Πάδοβας, από όπου και αναγορεύθηκε διδάκτορας της ιατρικής. Μιλούσε Ελληνικά, Λατινικά, Ιταλικά και Ρωσικά. Επιστρέφοντας στη γενέτειρά του άσκησε την ιατρική για κάποιο διάστημα και μετά εγκαταστάθηκε στην Κωνσταντινούπολη. Εκεί, εξαιτίας των πολλών προσόντων του και της ευρυμάθειάς του, επιβλήθηκε σύντομα μεταξύ των επιστημονικών κύκλων αλλά και της κοινωνίας γενικότερα. Ο Δημήτριος Καντεμήρης τον έστειλε στον Μεγάλο Πέτρο της Ρωσίας, όπου διετέλεσε ιατρός του ίδιου και της Αικατερίνης Α' της Ρωσίας. Αναδείχτηκε έμπειρος πολιτικός, και γι' αυτό τον έστειλε ο Τσάρος στη Μολδαβία για να διαπραγματευτεί με τον Καντεμήρη τους όρους της συμμαχίας και την αποδοχή της ρωσικής προστασίας επί της ηγεμονίας. 

## Παραπομπές


## Πηγές
* 
* Αθανάσιος Γκιάλας: *Η ελληνική ιατρική και οι `Ελληνες ιατροί από της Αλώσεως μέχρι της Εθνεγερσίας*, βραβείο Ακαδημίας Αθηνών, Αθήναι 1979
* Γιάννης Κορδάτος, *Ιστορία της Νεώτερης Ελλάδας*, Τόμος 9, σελ. 200.

Κατηγορία:Έλληνες λόγιοι του 18ου αιώνα
Citroën Type B10

Το **Citroën Type Β10** ήταν ένα μεσαίο αυτοκίνητο που παρήχθη από τη γαλλική αυτοκινητοβιομηχανία Citroën, από τον Οκτώβριο του 1924 έως τον Οκτώβριο του 1925. Μηχανολογικά, ήταν ίδιο με τον προκάτοχο Citroën Type B2, αλλά με αμάξωμα εξ ολοκλήρου από χάλυβα. Συνολικά κατασκευάστηκαν 17.259 αντίτυπα. Το Type Β10 ήταν και το πρώτο στην ιστορία ευρωπαϊκό αυτοκίνητο με πλήρως ατσάλινο αμάξωμα.

## Καινοτομίες

Το 1923, ο Αντρέ Σιτροέν (André Citroën) ξεκίνησε μια συνεργασία με τον Αμερικανό μηχανολόγο Έντουαρντ Μπαντ (Edward G. Budd). Ο Budd, ήδη από το 1899, δούλευε για την εξέλιξη ατσάλινων αμαξωμάτων για σιδηροδρομικούς συρμούς για την εταιρεία Ρullman και στη δεκαετία του 1920 προχώρησε στην παραγωγή ατσάλινων αμαξωμάτων για αρκετές αυτοκινητοβιομηχανίες, με την πρώτη εταιρεία πελάτισσα να είναι η Dodge. Ως αποτέλεσμα αυτής της συνεργασίας, στο Σαλόνι Αυτοκινήτου του Παρισιού τον Οκτώβριο του 1924 η Citroën εισήγαγε επίσημα το Citroën Type B10, το μοντέλο με το πρώτο εξ ολοκλήρου ατσάλινο αμάξωμα στην Ευρώπη, που διαφημίστηκε και επίσημα ως «tout-acier» / «all-steel» / «εξ ολοκλήρου ατσάλινο».

Το μοντέλο παρουσιάστηκε τον ίδιο μήνα και έμεινε στην παραγωγή επί 1 ακριβώς έτος, μέχρι το λανσάρισμα του ακόμα πιο εξελιγμένου Citroën Type B12, το οποίο ήταν ουσιαστικά μια βελτιωμένη εκδοχή του Type 10 με πρόσθετες ενισχύσεις στον χάλυβα του αμαξώματος.

## Τεχνικά χαρακτηριστικά

Το μηχανολογικό υπόβαθρο του Type Β10 ήταν κοινό με αυτό του προκατόχου Type Β2. Έφερε τον ίδιο 4-κύλινδρο κινητήρα 1.452 cm³, ισχύος 20 hp στις 2.100 στροφές το λεπτό, ο οποίος συνδυαζόταν με το ίδιο 3-τάχυτο μηχανικό κιβώτιο, που όμως με τα τότε στάνταρ ήταν σχετικά προηγμένο, καθώς την τότε εποχή πολλά αυτοκίνητα είχαν ακόμα κιβώτια με μόλις 2 ταχύτητες.

## Αντικατάσταση του Β10

Το Type B10 αντικαταστάθηκε τον Οκτώβριο του 1925 από το Citroën Type B12, που ήταν ίδιο μηχανολογικά με το Type B10, αλλά με περαιτέρω ενισχύσεις στο αμάξωμα, όπως προαναφέρθηκε.

## Βιβλιογραφία
* John Reynoolds, «André Citroën: The man and the motor car». Sutton Publishing, Gloucestershire, UK. 1996. ISBN 0-905778-32-4.
* Jacques Wolgensinger, «André Citroën», Lupetti, ISBN 88-85838-69-3.
* J.P. Foucault, «Le 90 ans de Citroën», Éditions Michel Lafon, ISBN 978-2-7499-1088-8.
* AA.VV. «Citroën 1919-2006 - La storia e i modelli», Editoriale Domus.
* Daniel Puiboube, «Un siècle d’automobile en France», Sélection du reader’s digest, 2000.

## Εξωτερικοί σύνδεσμοι

* Αφιέρωμα στα Citroën Type Β2 και Type Β10 από το Citroënët (στα αγγλικά)

Type B10
Κατηγορία:Γαλλικά αυτοκίνητα
Κατηγορία:Μεσαία αυτοκίνητα
898 Χίλντεγκαρντ

Η **Χίλντεγκαρντ** (*Hildegard*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,614. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την Αγία Χίλντεγκαρντ (1098–1179).

## Φυσικά χαρακτηριστικά
Ο φασματικός τύπος της Χίλντεγκαρντ είναι **SI** (λιθώδης). Τα υπόλοιπα φυσικά χαρακτηριστικά της είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χιλντεγκαρντ
901 Μπρουνσία

Η **Μπρουνσία** (*Brunsia*) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,398. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού αστρονόμου Ερνστ Χάινριχ Μπρουνς (1848-1919). Η Μπρουνσία ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Η μέση διάμετρος της Μπρουνσίας εκτιμάται σε 14,9 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,18. Η Μπρουνσία περιστρέφεται γύρω από τον εαυτό της μία φορά κάθε 3,1 ή 4,87 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπρουνσια
903 Νήλλυ

Ο **Νήλλυ** (*Nealley*) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,989. Ανακαλύφθηκε το 1918 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του προς τιμή ενός Αμερικανού ερασιτέχνη αστρονόμου από τη Νέα Υόρκη.

## Φυσικά χαρακτηριστικά
Η μέση διάμετρος του Νήλλυ εκτιμάται σε 63,44 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,053. Ο Νήλλυ περιστρέφεται γύρω από τον εαυτό του μία φορά κάθε 21 ώρες και 36 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νηλλυ
905 Ουνιβέρσιτας

Η **Ουνιβέρσιτας** (*Universitas*) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,411. Ανακαλύφθηκε το 1918 από τον Γερμανό αστρονόμο Φρήντριχ Καρλ Άρνολντ Σβάσμαν, που παρατηρούσε από το Μπέργκεντορφ του Αμβούργου, και πήρε το όνομά της από τη λατινική λέξη για το πανεπιστήμιο, με τον σκοπό να τιμηθεί ειδικότερα το Πανεπιστήμιο του Αμβούργου.

## Φυσικά χαρακτηριστικά
Η μέση διάμετρος της Ουνιβέρσιτας εκτιμάται σε 21,36 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,0895. Η Ουνιβέρσιτας περιστρέφεται γύρω από τον εαυτό της μία φορά κάθε 10 περίπου ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ουνιβερσιτας
906 Ρεπσόλδη

Η **Ρεπσόλδη** (*Repsolda*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,165. Ανακαλύφθηκε το 1918 από τον Γερμανό αστρονόμο Φρήντριχ Καρλ Άρνολντ Σβάσμαν, που παρατηρούσε από το Μπέργκεντορφ του Αμβούργου, και πήρε το όνομά της προς τιμή του Γερμανού αστρονόμου και πυροσβέστη Γιόχαν Γκέοργκ Ρέπσολντ, ιδρυτή και πρώτου διευθυντή του Αστεροσκοπείου του Αμβούργου.

## Φυσικά χαρακτηριστικά
Η μέση διάμετρος της Ρεπσόλδης εκτιμάται σε 69,5 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,058. Είναι άγνωστο αν και με ποια περίοδο περιστρέφεται η Ρεπσόλδη γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ρεπσολδη
907 Ρόντα

Η **Ρόντα** (*Rhoda*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,478. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη και πήρε το όνομά της από το όνομα της συζύγου του Αμερικανού αστρονόμου Έντουαρντ Έμερσον Μπάρναρντ.

## Φυσικά χαρακτηριστικά
Η μέση διάμετρος της Ρόντα εκτιμάται σε 62,72 χιλιόμετρα. Ο φασματικός τύπος της είναι **X**, ενώ το άλβεδό της είναι 0,056. Η Ρόντα περιστρέφεται γύρω από τον εαυτό της μία φορά κάθε 22 ώρες και 26 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ροντα
909 Ούλλα

Η **Ούλλα** (*Ulla*) είναι ένας μεγάλος και πολύ σκουρόχρωμος αστεροειδής, που περιφέρεται κοντά στο εξωτερικό όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 8,543. Ανακαλύφθηκε το 1919 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το βαφτιστικό όνομά της θυγατέρας ενός φίλου του Ράινμουτ.

## Φυσικά χαρακτηριστικά
Η μέση διάμετρος της Ούλλα εκτιμάται σε 116,44 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,0343. Η Ούλλα περιστρέφεται γύρω από τον εαυτό της μία φορά κάθε 8 ώρες και 43 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ουλλα
912 Μαριτίμα

Η **Μαριτίμα** (*Maritima*) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,113. Ανακαλύφθηκε το 1919 από τον Γερμανό αστρονόμο Φρήντριχ Καρλ Άρνολντ Σβάσμαν, που παρατηρούσε από το Μπέργκεντορφ του Αμβούργου.

## Φυσικά χαρακτηριστικά
Η μέση διάμετρος της Μαριτίμα εκτιμάται σε 83,16 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,112. Η Μαριτίμα περιστρέφεται γύρω από τον εαυτό της μία φορά κάθε 48 ώρες και 26 λεπτά, μία εξαιρετικά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαριτιμα
Γκλεν Μπράνκα

Ο **Γκλεν Μπράνκα** (**Glenn Branca**) (6 Οκτωβρίου 1948 - 13 Μαΐου 2018) ήταν Αμερικανός πειραματιστής συνθέτης και θεωρητικός της μουσικής, φιλόσοφος, ποιητής, εικαστικός καλλιτέχνης, χαράκτης.

## Δισκογραφία
# *[[Lesson 1 for Electric Guitar|Lesson No.1 For Electric Guitar]]* (99 Records, 1980)
# *[[The Ascension (Glenn Branca album)|The Ascension]]* (99 Records, 1981)
# *[[Indeterminate Activity of Resultant Masses]]*, (Atavistic, 1981/2007)
# *Bad Smells* from Who Are You Staring At? med John Giorno (GPS, 1982)
# *Chicago 82 - A Dip In The Lake* (Crepuscule, 1983)
# *Symphony No.3 (Gloria)* (Atavistic, 1983)
# *Symphony No.1 (Tonal Plexus)* (ROIR, 1983)
# *The Belly of an Architect* (Crepuscule, 1987)
# *Symphony No.6 (Devil Choirs At The Gates Of Heaven)* (Atavistic, 1989)
# *Symphony No.2 (The Peak of the Sacred)* (Atavistic, 1992)
# *The World Upside Down* (Crepuscule, 1992)
# *The Mysteries (Symphonies Nos.8 & 10)* (Atavistic, 1994)
# *Les Honneurs Du Pied* from Century XXI USA 2-Electric/Acoustic (various) (New Tone, 1994)
# *Symphony No.9 (l'eve future)* (Point, 1995)
# *Faspeedelaybop* from Just Another Asshole (various) (Atavistic, 1995)
# *Songs '77-'79* (Atavistic, 1996)
# *Symphony No.5 (Describing Planes Of An Expanding Hypersphere)* (Atavistic, 1999)
# *Empty Blue* (In Between, 2000)
# *Movement Within* from Renegade Heaven by Bang On A Can (Cantaloupe, 2000)
# *The Mothman Prophecies [Soundtrack]* (contributed 1-minute "Collage") (Lakeshore Records, 2002)

## Παραπομπές


## Αναφορές
* http://www.allmusic.com/artist/p3762
* Marc Masters, (2007) "No Wave", Black Dog Publishing, London

## Εξωτερικοί σύνδεσμοι
* GlennBranca.com 

Κατηγορία:Αμερικανοί συνθέτες
Πασικλής ο Ρόδιος

Ο **Πασικλής** ήταν αρχαίος Έλληνας περιπατητικός φιλόσοφος που καταγόταν από τη Ρόδο.

Φέρεται να ήταν ανεψιός του Εύδημου. Υπήρξε ένας από τους στενότερους μαθητές του Αριστοτέλη. Σ΄ αυτόν αποδίδεται από πολλούς η συγγραφή του πρώτου βιβλίου, «Μετά τα Φυσικά», του Αριστοτέλη.

## Πηγές
* «Νεώτερον Εγκυκλοπαιδικόν Λεξικόν Ηλίου», τόμ. 15ος, σελ. 592.

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Ρόδιοι
Ισμαήλ Πασόμπεης

Ο **Ισμαήλ Πασόμπεης** (1770 - 1821) ήταν Αλβανός πασάς.

Φέρεται να γεννήθηκε στα Ιωάννινα το 1770 όπου και υπήρξε ένας από τους σφοδρότερους αντιπάλους του Αλή Πασά. Το 1820 διορίστηκε από τον Σουλτάνο πασάς των Ιωαννίνων και αρχηγός της εκστρατείας εναντίον του Αλή Πασά. 
Το 1821 ανακλήθηκε λόγω ανικανότητας, καθαιρέθηκε και εξορίστηκε στο Διδυμότειχο όπου λίγο καιρό αργότερα με τη γενίκευση της ελληνικής επανάστασης θανατώθηκε.

Για τον Ισμαήλ Πασόμπεη υπάρχει τραγούδι για τη σύζυγό του η οποία μετά την εξορία του έμεινε στα Γιάννενα.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ. 15ος, σελ.596.

Κατηγορία:Ιστορία των Ιωαννίνων
Κατηγορία:Οθωμανοί αλβανικής καταγωγής
Κατηγορία:Πασάδες της Οθωμανικής Αυτοκρατορίας
Κατηγορία:Οθωμανοί στρατιωτικοί
Μελέτη περίπτωσης

Η **μελέτη περίπτωσης** ή **περιπτωσιολογική μελέτη**, είναι μια μεθοδολογία έρευνας, η οποία αναπτύσσεται σε βάθος και επεξηγεί ή περιγράφει ένα στιγμιότυπο ενός προβλήματος, δηλαδή μια περίπτωση. Επίσης, μελέτη περίπτωσης ως διδακτική μέθοδος, είναι η ίδια μεθοδολογία έρευνας προσαρμοσμένη στο αντικείμενο του μαθήματος και στις ανάγκες της σχολικής τάξης.

## Παραπομπές


Κατηγορία:Μέθοδοι αξιολόγησης
Μπράντφορντ Σίτι

Η **Μπράντφορντ Σίτι** (αγγλικά: *Bradford City*) είναι  ποδοσφαιρικός σύλλογος της Αγγλίας, που εδρεύει στην πόλη του Μπράντφορντ και ιδρύθηκε το 1903.

## Το γήπεδο
Έδρα της ομάδας είναι το γήπεδο Βάλει Παρέιντ, χωρητικότητας 25.136 θεατών.

## Η τραγωδία του 1985
Το γήπεδο είναι συνδεδεμένο με ένα τραγικό δυστύχημα που στοίχισε την ζωή σε 56 οπαδούς της ομάδας. Το Σάββατο 11 Μαΐου 1985, η ποδοσφαιρική ομάδα της Μπράντφορντ Σίτι θα αντιμετώπιζε στο Βάλει Παρέιντ, την Λίνκολν Σίτι. Την συγκεκριμένη ημέρα θα γιορταζόταν η άνοδος της ομάδας από τη Τρίτη κατηγορία στη Δεύτερη – κάτι που είχε να συμβεί πριν τον Β’ Παγκόσμιο Πόλεμο (1937). Στο 40-ό λεπτό του αγώνα, ξέσπασε φωτια στο γήπεδο που στοιχίσε την ζωή σε 56 θεατές. Αναλυτικά, δείτε το άρθρο Φωτιά στο γήπεδο της Μπράντφορντ Σίτι

## Διακρίσεις και τίτλοι
Η Μπράντφορντ Σίτι έχει αγωνιστεί στην κορυφαία κατηγορία του αγγλικού ποδοσφαίρου από την περίοδο 1908-09 έως και την περίοδο 1921–22, και από την περίοδο 1999-2000 εως την περίοδο 2000-2001. Ο μοναδικός τίτλος που έχει κατακτήσει σε κορυφαίο επίπεδο είναι η κατάκτηση του κυπέλλου Αγγλίας το 1911.

**[[Κύπελλο Αγγλίας]]**
* 1911:Μπράντφορντ Σίτι - Νιούκαστλ Γιουνάιτεντ 1-0

## Παραπομπές


## Εξωτερικοί σύνδεσμοι

*  Η Επίσημη ιστοσελίδα της ομάδας
* Ιστοσελίδα του μουσείου της ομάδας
*Η τραγωδία στο γήπεδο της Μπράντφορντ

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1903
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1903
Αριστόδημος ο Λακεδαιμόνιος

:*Για τον μυθικό απόγονο του Ηρακλή, δείτε [[Αριστόδημος ο Ηρακλείδης]].*

Ο **Αριστόδημος** ήταν Σπαρτιάτης πολεμιστής, ένας από τους πολλούς που στάλθηκαν στη μάχη των Θερμοπυλών. Εχασε το ένα του μάτι λόγω μόλυνσης, για αυτό και ο Λεωνίδας τον διέταξε μαζί με τον Εύρυτο να επιστρέψουν στη Σπάρτη πριν τη μάχη. ο Εύρυτος όμως παρέμεινε και σκοτώθηκε.

Ο Έλληνας ιστορικός Ηρόδοτος πίστευε ότι αν και ο Αριστόδημος και ο Εύρυτος επέστρεφαν ζωντανοί, ή αν ο Αριστόδημος επέστρεφε μόνος του, και άρρωστος, δεν θα είχε κατηγορηθεί από τους Σπαρτιάτες. Επειδή όμως ο Εύρυτος επέστρεψε στη μάχη κ πέθανε και ο Αριστόδημος επέστρεψε στην Σπάρτη με σχεδόν πλήρη λειτουργικότητα θεωρήθηκε δειλός και πράξη του ταπεινωτική. Αγνοήθηκε όμως το γεγονός ότι επέστρεψε κατόπιν διαταγης.Ο Ηρόδοτος αναφέρει ότι «κανένας άνθρωπος δεν του μιλούσε - τον αποκαλούσαν Αριστόδημος ο τρέσας» (αυτός που φεύγει από την μάχη, δηλαδή ο δειλός).
## Πλαταιές

Στη μάχη των Πλαταιών, ο Αριστόδημος πολέμησε με μανία, ώστε οι Σπαρτιάτες να θεωρήσουν ότι λύτρωσε τη ψυχή του. Παρά το γεγονός ότι αφαίρεσε το "μαύρο σημάδι" του ονόματός του, δεν θα τον βραβεύσουν με κάποια ειδική τιμή για την ανδρεία του, γιατί είχε αγωνιστεί με αυτοκτονική απερισκεψία. Οι Σπαρτιάτες θεωρούσαν περισσότερο ήρωες αυτούς που πολεμoύσαν, ενώ ταυτόχρονα εξακολουθούσαν να επιθυμούν να ζήσουν. Ο Αριστόδημος κατηγορήθηκε ως τρελός από τη φάλαγγα και ήταν βαριά τραυματισμένος, αλλά κατάφερε να επιζήσει ως τη λήξη των Ελληνοπερσικών Πολέμων, δηλ. ως τη μάχη του Ευρυμέδοντα.

## Αφιερώματα και αναφορές

* Ένας χαρακτήρας ονόματι **Δήλιος** εμφανίζεται και διηγείται την ιστορία των 300 Σπαρτιατών σε κόμικς του Φρανκ Μίλερ, το οποίο εξιστορεί τα γεγονότα της μάχης των Θερμοπυλών. Στην ομώνυμη ταινία του 2007, τον Δήλιο υποδύεται ο ηθοποιός Ντέιβιντ Γουένχαμ. Σε αντίθεση με τον Αριστόδημο, ο Δήλιος δεν δέχεται διαταγή να επιστρέψει στη Σπάρτη εξαιτίας μόλυνσης, αν και έχασε ένα μάτι κατά τη διάρκεια της μάχης. Η διαταγή για την επιστροφή του, δόθηκε έτσι ώστε να μπορεί να χρησιμοποιήσει τις ρητορικές του ικανότητες στο να λέει την ιστορία των συντρόφων του για να εμπνεύσει την υπόλοιπη Σπάρτη, και παράλληλα όλη την Ελλάδα. Ως εκ τούτου, δεν αντιμετωπίζει επιφύλαξη από τους συντρόφους του στην επιστροφή του, και αργότερα οδηγεί τον σπαρτιατικό στρατό στη μάχη των Πλαταιών. 
** Ο χαρακτήρας αυτός επανεμφανίζεται στην επόμενη ταινία 300: Η άνοδος της Αυτοκρατορίας, όπου αυτός ακολουθεί την βασίλισσα Γοργώ στην μάχη και πολεμάει δίπλα στον Θεμιστοκλή.Και οι τρεις τους επιβιώνουν από τα γεγονότα της ταινίας.
* Στο ιστορικό μυθιστόρημα του Αντώνη Αντωνιάδη, *Ο λύκος της Σπάρτης*, είναι ο κεντρικός χαρακτήρας.

## Παραπομπές


## Εξωτερικοί σύνδεσμοι
**[http://ebooks.adelaide.edu.au/h/herodotus/h4m/ The History of Herodotus] *. Translated into English by G. C. Macaulay.
* 

Κατηγορία:Πρωταγωνιστές των Περσικών Πολέμων
Επισκόπηση Βόνης

Με τον ελληνικό τίτλο σε μετάφραση **Επισκόπηση Βόνης** (ή Βόννης) φέρεται σημαντικός αστρονομικός κατάλογος που εκδόθηκε στη Γερμανία μεταξύ των ετών 1859 και 1862. Εκδότης αυτού του περίφημου καταλόγου ήταν ο Γερμανός αστρονόμος Φ. Αργκελάντερ που τον εκπόνησε μετά από ουράνιες παρατηρήσεις 25 ετών.

Ο εν λόγω κατάλογος περιλαμβάνει τις θέσεις και τα μεγέθη 324.188 αστέρων του Β. ημισφαιρίου.  και συνοδεύεται από ένα μεγάλο αριθμό ουρανίων χαρτών. Το 1950 οπότε η Επισκόπηση Βόνης επανεκδόθηκε, ο κατάλογος αυτός συμπληρώθηκε με ανάλογες επισκοπήσεις του Ν. ουρανίου ημισφαιρίου που είχαν γίνει στο μεταξύ, έτσι ώστε σήμερα να καλύπτει όλη την ουράνια σφαίρα.

## Πηγές
* Εγκυκλοπαίδεια Πάπυρος Larousse Britannica" τομ. 15ος, σελ. 72.

Κατηγορία:Αστρονομικοί κατάλογοι
Κατηγορία:Κατάλογοι αστέρων